Műsorgyártásra két árajánlatot kapott a Bátaszékért Marketing Nonprofit Kft.: Lipták Pétertől és Pomsár Tamástól.

***Lipták Péter* -** az ajánlatkérésnek megfelelően – a Cikádor Magazin mintájára készült magazin műsorra nyújtott be tervet. Ebben heti négy anyag, havi szinten 16 db (3-5 perces) szerepel. E műsor követné a korábban megszokott szerkesztési elveket: a város kulturális és sport eseményeiről, megemlékezéseiről, valamint közérdekű információkról adnának hírt. Mindezt műsorvezető segítségével, felkonferáló szövegekkel magazin műsorba szerkesztené. Emellett garantálna egy kihelyezett stúdióbeszélgetést is, valamint megoldaná 3 kamerával a testületi ülések közvetítését. Mindezt Bátaszék város honlapján, facebookján, valamint a Bátaszéki programok oldalon jelenítené meg. Ennek összege részletezve a már korábban elküldött ajánlatban szerepel, de itt is megtalálható (kiegészítve a 12 hónapos összköltséggel).

**Lipták Péter ajánlata egy hónapra vonatkozóan:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Megnevezés** | **Idő** | **Meny-nyiség** | **Nettó egységár**  **(HUF)** | | **Nettó ár**  **(HUF)** | **ÁFA** | **Bruttó ár**  **(HUF)** | **Bruttó ár**  **(HUF)\*** |
| Cikádor percek | Havi | 16 | 18.000 | | 288.000 | 0 | 288.000 | 288.000 |
| Utazási hozzájárulás | Havi | 1 | 12.000 | | 12.000 | 0 | 12.000 | 12.000 |
| Közgyűlés 3 kamerás felvétele | | 1 | 20.000 | | 20.000 | 0 | 20.000 | - |
| Közgyűlés 3 kamerás közvetítése | | 1 | 60.000 | | 60.000 | 0 | - | 60.000 |
| **Összesen:** | | | |  | |  | **320.000** | **360.000** | |
| **Éves szinten összesen (12 hónap):** | | | |  | |  | **3.840.000** | **4.320.000** | |

Ez anyagiakban egy nagyon kedvező ajánlat, sok anyag gyártásával, ingyenes kerekasztal beszélgetéssel, testületi ülések három kamerás közvetítésével, valamint Lipták Péter az irányú kérdésünkre, hogy tudja-e a rendezvényekhez, programokhoz igazodva rugalmasan változtatni a műfajokat, szintén pozitív választ kaptunk.

Több magyarázatot igényel a ***POMSÁRFILM*** ajánlata, hiszen más struktúrát követ. Segítségével létrehozható lenne egy teljesen elkülönülő hírcsatorna, amihez szükség lenne egy új weboldal elkészítésére (ennek anyagi vonzata is van), valamint a hozzá tartozó facebook oldalra, esetleg instagramra a fiatalabb korosztály eléréséhez. E felület egyesítené a nyomtatott és elektronikus sajtót. Ez a város tulajdonát képezné, ami archívummal is bírhat az utókor számára.

A POMSÁRFILM, a Bátaszékért Marketing NKft. szerkesztési irányításával készítené a műsorokat. A műsorkészítés felépítése: *1db hét hírében* gondolkodik. Ennek témája kiemelkedő, releváns és elkülönül a többi hírtől. Ezt dolgozná fel szerkesztett anyagban riportbevágásokkal, narrációval. Emellett havont *2db magazin* jellegű anyag jelenne meg, ami több oldalról megközelíthető témát, esetleg valamilyen rendezvényt, vagy érdekességet, emberi történeteket dolgozna fel. Emellett egy „no comment” , egy archív anyag is szerepelne a kínálatban.

A tradicionális műsorkészítést egy modernebb kommunikációval gondolja. Az online sajtót is ide veszi. Ez azzal magyarázható, hogy sok esetben elég egy képes tudósítás bizonyos eseményekről, amit a NKft. kommunikációs munkatársai el tudnának készíteni, és ez nem terhelné a költségvetést. Itt aktuálisan, frissen megjelenhetnének beszámolók, önkormányzati és egyéb civil, kulturális hírek, programfelhívások, amik nem igényelnének operatőri munkát.

Az ajánlat nem határozza meg az anyagok mennyiségét. Ez költségvetési szempontból kicsit nehezebben tervezhető, de szakmailag érthető, hiszen vannak hetek, amikor nincs olyan esemény, ami mindenképpen videós szerkesztett anyagot igényel, de vannak programok, amikhez elegendő egy „no comment”(hangulatfilm zenével), vagy vannak olyan események, amelyek magazin jellegű anyagért kiáltanak, és vannak nagyobb szabású rendezvények, amelyekből film készülhet, és érdemes beharangozni egy szerkesztett programajánlóval is. De nagyon jó ötlet lehet egy archív anyag újragondolása is.

A POMSÁRFILM ajánlata tartalmazza műfajra lebontva az árakat, amelyek állnak az operatőri, vágói és a szerkesztői munkadíjból. A Bátaszékért Marketing NKft. munkatársai bevonhatók a szerkesztési fázisba, ami csökkentené a műsorgyártás költségét (pl. a hét híre és a magazin anyag esetén 20.000.-Ft-tal).

**Pomsár Tamás ajánlata egy hónapra vonatkozóan:**

|  |  |  |  |  |  |
| --- | --- | --- | --- | --- | --- |
| **Megnevezés** | **havonta** | **db/ár** | **összesen** | **db/ár**  **szerkesztői díj nélkül** | **összesen** |
| Hét híre (1-3 perc) | 4 db | 60.000 Ft | 240.000 Ft | 40.000 Ft | 160.000 Ft |
| Magazin (5 perc felett) | 2 db | 80.000 Ft | 160.000 Ft | 60.000 Ft | 120.000 Ft |
| No comment | 1 db | 35.000 Ft | 35.000 Ft | ---- |  |
| Arhív anyag | 1 db | 10.000 Ft | 10.000 Ft | ---- |  |
| Egykamerás testületi ülésről közvetítés | 1 db | 50.000 Ft |  | ----- |  |
| **Összesen:** | | | **495.000.-Ft** |  | **375.000 Ft** |
| **Éves szinten összesen (12 hónap):** | | | **5.940.000-6.000.000 Ft** |  | **4.500.000 Ft** |

További anyagárak a Pomsárfilmtől:

Film 20 perctől: 130.000.-Ft

Élő közvetítés több kamerával: 150.000.-Ft

Kihelyezett stúdióbeszélgetés: 50.000.-Ft

*A fent látható „további anyagárak” nem pluszban terhelnék a havi előirányzott összeget, hanem műfajokon belüli változtatással lenne megoldható a tervezett költségvetés tartása. Például, ha szeptemberben megrendezésre kerülne a Bornapok, akkor a műsorkészítés havi szinten úgy nézne ki, hogy maradna a 4 db hét híre, de a két magazin anyag helyett készülne egy film a Bornapokról, a „no comment” helyett pedig egy programajánló.*

Mivel sok esetben hétről-hétre változnak az események, programok, ezért nem tud előre minden hónapra pontosan lebontva ajánlatot adni. A Bátaszékért Marketing NKft. gondoskodna arról, hogy az árak a keretösszegen belül maradjanak.

**Árajánlatok összehasonlítása**

|  |  |  |
| --- | --- | --- |
| **Ajánlattevő** | **Előnyök** | **hátrányok** |
| **Lipták Péter** | * kedvezőbb ár * több szerkesztett anyag * ingyen stúdióbeszélgetés * több kamerás közvetítés * mivel a Cikádor magazin gyártási folyamatában részt vett, rendelkezik helyismerettel | * televíziós műsorkészítési felépítést követ * nem biztos, hogy a heti 4 anyag, vagy annak össz.ideje értékes tartalommal tölthető meg |
| **Pomsár Tamás** | * változatos műfajok (online újságírás is) * modern megjelenési forma * helyi vállalkozó helyismerettel, kapcsolatrendszerrel | * kevesebb anyag * drágább * három helyett egy kamerás közvetítés |

A Marketing Nonprofit Kft. havi szinten bruttó *500.000.-Ft-*ot tervezett be műsorkészítésre.

Bátaszék, 2023. január 29.

Készítette:

Bencze Diána

ügyvezető igazgató